Noteikumu (grozījumu) projekts 26-TA-1229
Izdrukāts 20.10.2026. 12.41 - 1.0.VK Redakcija
Noteikumu (grozījumu) projekts 26-TA-1229
Izdrukāts 20.10.2026. 12.41 - 1.0.VK Redakcija
Grozījumi Ministru kabineta 2024. gada 10. decembra noteikumos Nr. 808 "Energokopienu reģistrēšanas un darbības noteikumi"
Izdoti saskaņā ar Elektroenerģijas tirgus likuma 37.7 panta septīto daļu un 37.8 panta sesto daļu un Enerģētikas likuma 17.1 panta vienpadsmito daļu un 17.2 panta trešo daļu
· Izdarīt Ministru kabineta 2024. gada 10. decembra noteikumos Nr. 808 "Energokopienu reģistrēšanas un darbības noteikumi" (Latvijas Vēstnesis, 2024, 242. nr.; 2025, 101. nr.) šādus grozījumus:
· 1. Izteikt 6. punktu šādā redakcijā:
· "6. Ja pašvaldība ir elektroenerģijas energokopienas biedrs, pašvaldība nodrošina sociāli mazaizsargāto vai enerģētiskās nabadzības skarto lietotāju piekļuvi tās energokopienā kopīgotajai elektroenerģijai, lai šiem lietotājiem pieejamais elektroenerģijas apjoms kalendāra gadā vidēji sasniegtu vismaz 10 % no pašvaldībai piederošiem vai valdījumā esošiem energokopienas ražošanas objektiem faktiski kopīgotās elektroenerģijas, minētā apjoma aprēķinā neiekļaujot elektroenerģiju, kas izmantota pašvaldības objekta pašpatēriņam."
· 2. Izteikt 15.3. apakšpunktu šādā redakcijā:
· "15.3. visu energokopienas biedru piekrišanu nodot Valsts vides dienestam (turpmāk – dienests) elektroenerģijas sadales sistēmas operatora rīcībā esošo informāciju par tās elektroenerģijas kopīgošanas objektos no elektroenerģijas sadales sistēmas saņemto un elektroenerģijas sadales sistēmā nodoto elektroenerģijas apjomu."
· 3. Izteikt 29. punktu šādā redakcijā:
· "29. Energokopiena 30 dienu laikā pēc elektroenerģijas kopīgošanas uzsākšanas vai pārtraukšanas informē par to dienestu."
· 4. Izteikt 52. punktu šādā redakcijā:
· "52. Atjaunīgās enerģijas energokopiena informē dienestu par atjaunīgās enerģijas kopīgošanas uzsākšanu un pārtraukšanu."
· 5. Izteikt 55. punktu šādā redakcijā:
· "55. Atjaunīgās enerģijas energokopiena līdz kārtējā gada 1. martam iesniedz dienestā informāciju par iepriekšējā kalendāra gadā atjaunīgās enerģijas kopīgošanas objektos saražoto un patērēto atjaunīgās enerģijas (izņemot elektroenerģiju) apjomu kilovatstundās."
· 6. Izteikt 56. punktu šādā redakcijā:
· "56. Energokopienu reģistrāciju, atkārtotu reģistrāciju un izslēgšanu no energokopienu reģistra, kā arī energokopienu reģistrā iekļautās informācijas aktualizēšanu veic dienests."
· 7. Izteikt 57. punktu šādā redakcijā:
· "57. Lai reģistrētos energokopienu reģistrā, energokopiena iesniedz dienestā šādu informāciju:
· 57.1. iesniegumu par reģistrāciju energokopienu reģistrā (turpmāk – reģistrācijas iesniegums), ietverot šādu informāciju:
· 57.1.1. energokopienas nosaukums;
· 57.1.2. energokopienas reģistrācijas numurs Uzņēmumu reģistrā;
· 57.1.3. energokopienas juridiskā adrese;
· 57.1.4. energokopienas veids;
· 57.1.5. informācija saziņai ar energokopienu;
· 57.1.6. juridiskas personas vai pašvaldības, kas ir energokopienas biedrs, nosaukums un reģistrācijas numurs;
· 57.1.7. energokopienas biedru – fizisko personu – skaits;
· 57.1.8. ziņas par energokopienas vai energokopienas biedru īpašumā vai lietošanā esošiem enerģijas kopīgošanas objektiem, kuros tiek veikta ražošana vai uzkrāšana vai tiek patērēta enerģija:
· 57.1.8.1. enerģijas ražošanas vai uzkrāšanas veids;
· 57.1.8.2. objekta enerģijas identifikācijas kods, ja attiecināms;
· 57.1.8.3. faktiskā adrese;
· 57.1.8.4. enerģijas ražošanas iekārtas vai uzkrātuves jauda kilovatos;
· 57.1.8.5. enerģijas ražošanas iekārtas vai uzkrātuves uzstādīšanas gads;
· 57.1.8.6. enerģijas ražošanas iekārta vai uzkrātuve, kura ir energokopienas biedra – juridiskas personas vai pašvaldības – īpašumā vai valdījumā;
· 57.2. šādus dokumentus:
· 57.2.1. iesniedzēja dalībnieku sapulces lēmumu par energokopienas izveidi un tās reģistrāciju;
· 57.2.2. energokopienas statūtu kopiju."
· 8. Izteikt 59. punktu šādā redakcijā:
· "59. Dienests izskata reģistrācijas iesniegumu, izvērtē energokopienas atbilstību Enerģētikas likumā un šajos noteikumos minētajām prasībām un pieņem vienu no šādiem lēmumiem:
· 59.1. reģistrēt energokopienu, ja energokopiena atbilst šajos noteikumos minētajām prasībām;
· 59.2. atteikt reģistrēt energokopienu."
· 9. Izteikt 60. punktu šādā redakcijā:
· "60. Energokopienai ir tiesības mainīt elektroenerģijas kopīgošanas objektu vai atjaunīgās enerģijas kopīgošanas objektu vai biedru skaitu vai citu šo noteikumu 57.1. apakšpunktā minēto informāciju. Energokopiena reizi kalendāra mēnesī informē dienestu par veiktajām izmaiņām."
· 10. Izteikt 61. punktu šādā redakcijā:
· "61. Energokopienai ir tiesības novērst dienesta konstatētos energokopienas reģistrācijas atteikuma iemeslus un atkārtoti iesniegt šo noteikumu 57. punktā minēto reģistrācijas iesniegumu un dokumentus."
· 11. Izteikt 62.1. apakšpunktu šādā redakcijā:
· "62.1. dienestā ir saņemts energokopienas iesniegums par izslēgšanu no energokopienu reģistra (ar norādītu izslēgšanas iemeslu un pievienotu kopsapulces lēmumu par energokopienas izslēgšanu no reģistra);".
· 12. Izteikt 62.3. apakšpunktu šādā redakcijā:
· "62.3. dienests konstatējis, ka energokopiena neatbilst Enerģētikas likumā un šajos noteikumos minētajām prasībām, un šī neatbilstība nav novērsta dienesta norādītajā termiņā."
· 13. Izteikt 63. punktu šādā redakcijā:
· "63. Dienests lēmumu par energokopienas izslēgšanu no energokopienu reģistra pieņem mēneša laikā no dienas, kad dienests ir saņēmis šo noteikumu 62.1. apakšpunktā minēto informāciju vai konstatējis šo noteikumu 62.2. vai 62.3. apakšpunktā minētos faktus."
· 14. Izteikt 64. punktu šādā redakcijā:
· "64. Dienests līdz kārtējā kalendāra mēneša piecpadsmitajam datumam pieprasa elektroenerģijas sadales sistēmas operatoram, kas ir Elektroenerģijas tirgus datu apmaiņas un uzglabāšanas platformas (turpmāk – datu platforma) turētājs, informāciju par energokopienas objektos tūlītējam patēriņam neizmantoto elektroenerģijas sadales sistēmā nodoto un no šīs sistēmas saņemto elektroenerģijas apjomu kilovatstundās par iepriekšējo kalendāra mēnesi. Dienests informācijas pieprasījumā norāda energokopienas objektu enerģijas identifikācijas kodus."
· 15. Izteikt 65. punktu šādā redakcijā:
· "65. Elektroenerģijas sadales sistēmas operators, kas ir datu platformas turētājs, līdz kārtējā kalendāra mēneša divdesmit piektajam datumam iesniedz dienestā šo noteikumu 64. punktā minēto informāciju par energokopienas objektos elektroenerģijas sadales sistēmā nodoto un no elektroenerģijas sadales sistēmas saņemto elektroenerģijas apjomu kilovatstundās par iepriekšējo kalendāra mēnesi."
· 16. Izteikt 68. punktu šādā redakcijā:
· "68. Elektroenerģijas energokopiena, kuras biedrs ir pašvaldība, reizi gadā līdz 30. jūnijam iesniedz dienestā informāciju, kas pamato, ka ir izpildīts šo noteikumu 6. punktā minētais pienākums."
· 17. Izteikt 69. punktu šādā redakcijā:
· "69. Ja dienests konstatē, ka pašvaldība, kas ir elektroenerģijas energokopienas biedrs, nav izpildījusi šo noteikumu 6. punktā minēto pienākumu, tas lūdz elektroenerģijas energokopienu 30 dienu laikā novērst konstatēto neatbilstību."
· 18. Izteikt 70. punktu šādā redakcijā:
· "70. Dienests reizi gadā līdz 30. jūnijam pārbauda šo noteikumu 65. punktā minētās informācijas atbilstību šo noteikumu 36. un 37. punktā minētajiem nosacījumiem."
· 19. Izteikt 71. punktu šādā redakcijā:
· "71. Ja dienests konstatē, ka šo noteikumu 65. punktā minētā informācija atbilst šo noteikumu 36. un 37. punktā minētajiem nosacījumiem, tas līdz nākamā kalendāra gada 30. jūnijam atkārtoti pārliecinās par energokopienas atbilstību Enerģētikas likumā un šajos noteikumos minētajām prasībām."
· 20. Izteikt 72. punktu šādā redakcijā:
· "72. Ja dienests konstatē, ka energokopiena gūto peļņu nav izlietojusi atbilstoši šo noteikumu 37. punktā minētajiem nosacījumiem, dienests lūdz sniegt skaidrojumu par gūtās peļņas izlietošanu un lūdz energokopienu triju kalendāra mēnešu laikā novērst konstatēto neatbilstību."

